rejauldu/bengali-wikipedia huggingface dataset:
প্রুশিয়া (; ল্যাটিন: Borussia, Prutenia; ; ; ; পুরাতন প্রুশীয়: Prūsa) অতি সাম্প্রতিককালের একটি ঐতিহাসিক রাষ্ট্র যা ব্রান্ডেনবুর্গ অঞ্চলে গড়ে উঠছিল। এই অঞ্চলটি জার্মান এবং ইউরোপীয় ইতিহাসে অতি গুরুত্বপূর্ণ প্রভাব বিস্তার করেছিলো। প্রুশিয়ার শেষ রাজধানী ছিল বার্লিন।  "প্রুশিয়া" শব্দটি পুরাতন প্রুশীয় ভাষা থেকে উৎপত্তি লাভ করেছে যার সাথে লিথুয়ানিয়া এবং লাটভিয়া সহ অন্যান্য বাল্টিক রাষ্ট্রের জনগোষ্ঠীর মেলবন্ধন ছিল। পরবর্তীতে প্রুশিয়া টিউটোনিক নাইটদের দ্বারা অধিকৃত হয় এবং আরও পরে একসময় জার্মানকরণের মাধ্যমে আধুনিক জার্মানির অন্তর্ভুক্ত হয়। অষ্টাদশ এবং ঊনবিংশ শতাব্দীতে প্রুশিয়া ইউরোপের একটি বৃহৎ শক্তি হিসেবে আত্মপ্রকাশ করেছিল। তখন এই সাম্রাজ্যের রাজা ছিলেন দ্বিতীয় ফ্রেডরিখ (১৭৪০ - ১৭৮৬)। ঊনবিংশ শতাব্দীতে চ্যান্সেলর অটো ফন বিসমার্ক সমগ্র জার্মান জাতি অধ্যুষিত অঞ্চলকে এক করার কথা বলেন এবং এর মাধ্যমে সংকুচিত জার্মানি গড়ার প্রত্যয় ব্যক্ত করেন। এই সংকুচিত জার্মানি থেকে অস্ট্রীয় সাম্রাজ্যকে বাদ দেয়া হয়।  প্রুশীয় সম্রাজ্য জার্মানির উত্তরাংশকে রাজনীতি, অর্থনীতি, জনসংখ্যা ইত্যাদি সব দিক দিয়েই ব্যাপকভাবে প্রভাবান্বিত করেছিল। ১৮৬৭ সালে যখন উত্তর জার্মান কনফেডারেশন গঠিত হয় তখন প্রুশিয়াই ছিল এর মূল শক্তি। এই কনফেডারেশনটিই ১৮৭১ সালে জার্মান সম্রাজ্যের অন্তর্ভুক্ত হয় যার অপর নাম ছিল Deutsches Reich।  প্রথম বিশ্বযুদ্ধের পর জার্মানিতে হোহেনজোলেন রাজত্বের অবসান হলে পর ১৯১৯ সালে প্রুশিয়া ভাইমার প্রজাতন্ত্রের অন্তর্ভুক্ত হয়। ১৯৩৪ সালে নাৎসিদের মাধ্যমে প্রুশিয়া দেশটি বিলুপ্ত হয় এবং ১৯৪৫ সালে মিত্রশক্তি দ্বারা আবারও দেশ হিসেবে এর স্বকীয়তা কেড়ে নেয়া হয়। তখন থেকেই প্রুশিয়া একটি সংস্কৃতি হিসেবে টিকে আছে। বর্তমানকালেও প্রুশিয়ান গুণ নামে একটি নৈতিক শব্দ প্রচলিত আছে যার অর্থ সঠিক সংগঠন, আত্মত্যাগ, আইনের শাসন, আনুগত্য, নির্ভরশীলতা, সংযম, বিনয় এবং অধ্যবসায়।   প্রতীকসমূহ    জনসংখ্যা ও ভৌগোলিক বৈশিষ্ট্য    আদি ইতিহাস    প্রুশিয় সাম্রাজ্য    নেপোলিয়ানের যুদ্ধ    একত্রিকরণের যুদ্ধ    স্ক্লেসভিগ যুদ্ধ    অস্ট্রো-প্রুশিয় যুদ্ধ    ফ্রাঙ্কো-প্রুশিয় যুদ্ধ    জার্মান সাম্রাজ্য    উইমার প্রজাতন্ত্রে স্বাধীন রাষ্ট্র প্রুশিয়া    প্রুশিয়ার বিলুপ্তি    আরও দেখুন   প্রুশিয় জনগোষ্ঠী  পুরাতন প্রুশিয় ভাষা  প্রুশিয় সম্রাজ্য  জার্মান সম্রাজ্য  স্বাধীন রাষ্ট্র প্রুশিয়া  ব্রান্ডেনবার্গ ও প্রুশিয়ার শাসকদের তালিকা   তথ্যসূত্র    বহিঃসংযোগ   Preussen.de  পূর্ব ও পশ্চিম প্রুশিয়া গেজেটিয়ার  1570 জার্মানি ও প্রুশিয়ার মানচিত্র  ১৫৯৮ সালের পোমেরানিয়া ও প্রুশিয়ার মানচিত্র  ১৬৬০ সালে প্রুশিয়ার মানচিত্র  প্রুশিয় প্রদেশসমূহের মানচিত্র  Partial ১৫৯৪ সালে প্রুশিয়ার মানচিত্র  ১৬২৯ সালে প্রুশিয়ার আংশিক মানচিত্র  প্রুশিয়ার পুরাতন মানচিত্র  পূর্ব প্রুশিয়ার মানচিত্র  প্রুশিয় সেনাবাহিনী  প্রুশিয় ভাষা আলোচনা ফোরাম  প্রুশিয় সম্রাজ্য: সাংবিধানিক সনদ  ১৮৪৮ সালের সাংবিধানিক সনদ  ছবি সংগ্রহ  বিষয়শ্রেণী:প্রুশিয়া বিষয়শ্রেণী:১৫২৫-এ স্থাপিত বিষয়শ্রেণী:প্রাক্তন দেশ বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল বিষয়শ্রেণী:ইউরোপের প্রাক্তন রাষ্ট্র বিষয়শ্রেণী:ঐতিহাসিক অঞ্চল
সারা কর্নার হলেন একজন ভারতীয় মডেল এবং সুন্দরী প্রতিযোগিতার শিরোপাধারী, যিনি ফেমিনা মিস ইন্ডিয়া ২০০১ জিতেছেন এবং মিস ওয়ার্ল্ড ২০০১ -এ ভারতের প্রতিনিধিত্ব করেছেন।    কর্নার কলকাতায় একটি ইঙ্গ-ভারতীয় পরিবারে জন্মগ্রহণ করেন। তিনি অর্থনীতিতে স্নাতক ডিগ্রি লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কলকাতার নারী মডেল বিষয়শ্রেণী:মিস ওয়ার্ল্ড ২০০১-এর প্রতিনিধি বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:জন্মের বছর অনুপস্থিত (জীবিত ব্যক্তি)
আর্নেস্ট হার্ভে ব্রমলি (; জন্ম: ২ সেপ্টেম্বর, ১৯১২ - মৃত্যু: ১ ফেব্রুয়ারি, ১৯৬৭) পশ্চিম অস্ট্রেলিয়ার ফ্রিম্যান্টল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৪ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও ভিক্টোরিয়া দলের প্রতিনিধিত্ব করেন। ইউরোপিয়ান্সের পক্ষেও খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্লগার’ ডাকনামে পরিচিত আর্নেস্ট ব্রমলি।   প্রথম-শ্রেণীর ক্রিকেট  ১৯২৯-৩০ মৌসুম থেকে ১৯৩৮-৩৯ মৌসুম পর্যন্ত আর্নেস্ট ব্রমলি’র প্রথম-শ্রেণীর খেলোয়াড়ী জীবন চলমান ছিল। পার্থের ক্রিস্টিয়ান ব্রাদার্স কলেজে পড়াশোনা করেছেন। বর্তমানে কলেজটি অ্যাকুইনাস কলেজ নামে পরিচিত। কলেজ থেকে চলে আসার পর ১৯২৮ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে থাকেন। ১৯৩৩ সালে প্রথম পশ্চিম অস্ট্রেলীয় হিসেবে অস্ট্রেলিয়ার পক্ষে খেলার সুযোগ লাভ করেন।Massam, Katharine (1998). On High Ground: Images of One Hundred Years at Aquinas College, Western Australia. University of Western Australia Press. p. 104.   সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আর্নেস্ট ব্রমলি। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ডের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে পরাজিত হয়েছিল। এরপর, ২২ জুন, ১৯৩৪ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।   ব্যক্তিগত জীবন  লম্বাটে লিকলিকে গড়নের বামহাতি ব্যাটসম্যান ছিলেন আর্নেস্ট ব্রমলি। নিক্ষেপের কারণে স্মরণীয় হয়ে থাকবেন। ১৯৩৩ সালে এমসিজিতে নিক্ষেপ প্রতিযোগিতায় অংশ নিয়েছিলেন। ১ ফেব্রুয়ারি, ১৯৬৭ তারিখে ৫৪ বছর বয়সে ভিক্টোরিয়ার ক্লেটন এলাকায় আর্নেস্ট ব্রমলি’র দেহাবসান ঘটে।   তথ্যসূত্র    আরও দেখুন   হ্যামি লাভ  কুইন্সল্যান্ড ক্রিকেট দল  অস্ট্রেলীয় টেস্ট ক্রিকেটারদের তালিকা  ১৯৩২-৩৩ ইংল্যান্ড ক্রিকেট দলের অস্ট্রেলিয়া সফর   বহিঃসংযোগ        বিষয়শ্রেণী:১৯১২-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:পশ্চিম অস্ট্রেলিয়া থেকে আগত ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:ইউরোপিয়ান্সের ক্রিকেটার
ফুলছড়ি উপজেলা বাংলাদেশের গাইবান্ধা জেলার অন্তর্গত একটি প্রশাসনিক এলাকা।   অবস্থান ও আয়তন  এ উপজেলার উত্তরে গাইবান্ধা সদর উপজেলা, দক্ষিণে সাঘাটা উপজেলা ও জামালপুর জেলার ইসলামপুর উপজেলা, পূর্বে জামালপুর জেলার দেওয়ানগঞ্জ উপজেলা, পশ্চিমে গাইবান্ধা সদর উপজেলা ও সাঘাটা উপজেলা।   প্রশাসনিক এলাকা  এই উপজেলার মোট ইউনিয়ন ৭টি -   কঞ্চিপাড়া ইউনিয়ন,  উড়িয়া ইউনিয়ন,  উদাখালী ইউনিয়ন,  গজারিয়া ইউনিয়ন,  ফুলছড়ি ইউনিয়ন,  এরেন্ডাবাড়ী ইউনিয়ন,  ফজলুপুর ইউনিয়ন   ইতিহাস    জনসংখ্যার উপাত্ত    শিক্ষা  ফুলছড়ি উপজ়েলার সাক্ষরতার হার শতকরা ৩৯.৫ ভাগ। কলেজের সংখ্যা ৪ টি, স্কুল ও কলেজ ২টি, মাধ্যমিক বিদ্যালয় ১৫টি, নিম্ন মাধ্যমিক বিদ্যালয় ৭টি, ফাজিল মাদ্রাসা ২টি, দাখিল মাদ্রাসা ৮টি, এবতেদায়ী মাদ্রাসা ৬টি, সরকারী প্রাথমিক বিদ্যালয় ৯৮টি, রেজিষ্টারী বেসরকারী প্রাথমিক বিদ্যালয় ৫০টি, কমিউনিটি প্রাথমিক বিদ্যালয় ৫টি   অর্থনীতি  ফুলছড়ি উপজেলা মূলত কৃষি নির্ভর অর্থনীতির উপর নির্ভরশীল । এখানকার অধিকাংশ লোকই কৃষি কাজে যুক্ত । এখানকার প্রধান কৃষিজ ফসলের মধ্যে রয়েছে ধান ও পাট । এখানে আউশ, আমন, বোরো এবং ইরি ধান উৎপন্ন হয়ে থাকে।   উল্লেখযোগ্য ব্যক্তিত্ব   মাহমুদ হাসান রিপন - প্রখ্যাত রাজনীতিবিদ   ফজলে রাব্বী মিয়া - প্রখ্যাত রাজনীতিবিদ   বিবিধ   তথ্যসূত্র  বহিঃসংযোগ    বিষয়শ্রেণী:গাইবান্ধা জেলার উপজেলা বিষয়শ্রেণী:ফুলছড়ি উপজেলা
জুলাই ৯, ২০০৬  ফ্রান্সকে হারিয়ে ২০০৬ সালের শেষের ট্রাইব্রেকারে বিশ্বকাপ জিতে নেয় ইতালি। খেলার স্কোর হল: ইতালি ১(৫) - ফ্রান্স ১(৩)   জুলাই ৫, ২০০৬   বিশ্বকাপ ফুটবলের সেমিফাইনালে জার্মানিকে হারিয়ে ইতালি ফাইনালে।  বাংলাদেশের নির্বাচন কমিশনে খাদ্য ও দুর্যোগ ব্যবস্থাপনা মন্ত্রনালয়ের সচিব আবদুর রশিদ সরকারকে নতুন সচিব হিসেবে নিয়োগ।   জুলাই ১, ২০০৬   ইরাকে পৃথক বোমা বিস্ফোরণে নিহত ৬৬, আহত ৭৬ জন।   চীনে বিশ্বের সবচেয়ে উঁচু রেলপথের উদ্বোধন।   ব্রাজিলকে বিদায় দিয়ে ২০০৬ বিশ্বকাপ ফুটবলের সেমিতে ফ্রান্স। ৫৭ মিনিটে ফ্রান্সের অঁরি গোল করে ফ্রান্সকে নিয়ে যান সেমিতে।  ট্রাইব্রেকারে ইংল্যান্ডকে হারিয়ে পর্তুগাল বিশ্বকাপ ফুটবল ২০০৬ এর সেমি-ফাইনালে।  বিষয়শ্রেণী:জুলাই বিষয়শ্রেণী:২০০৬
সংজিয়াং মসজিদ () পূর্বে বাস্তব ধর্মীয় মসজিদ নামও পরিচিত চীনের সাংহাইয়ের সানজিয়াং শহরে অবস্থিত একটি মসজিদ। মসজিদটি সাংহাইয়ের প্রাচীনতম মসজিদ।    ইতিহাস  ইউয়ান রাজবংশের টগন তেমের সম্রাটের রাজত্বকালে মসজিদটি নির্মাণ করা হয়। ১৩৯১ সালে পুনর্নির্মাণ করা হয় এবং মিং রাজবংশের শাসনকালে মসজিদটিকে তিনবার সম্প্রসারিত করা হয়। চিং রাজবংশের শাসনকালের সময় মসজিদটিকে চারবার সংস্কার করা হয়। ১৯০৮ সালের ২৬ আগস্ট সাংহাই পৌর সরকার মসজিদটিকে সাংস্কৃতিক ঐতিহ্যবাহী স্থান হিসেবে তালিকাভুক্ত কর। ১৯৮৫ সালে মসজিদটিকে আবার সংস্কার করা হয়।   স্থাপত্য  মসজিদটি ৪,৯০০ বর্গমিটার  এলাকা জুড়ে অবস্থিত। এটি আরবি চারুলিপি সহ ঐতিহ্যবাহী হুই মুসলিম চীনা প্রাসাদ স্থাপত্যের আদলে নির্মাণ করা হয়েছে। মসজিদে ডাকঘর, প্রার্থনা কুলুঙ্গি, বারান্দা, দুটি খুতবা কক্ষ এবং একটি গোসলখানা আছে। মসজিদের পূর্বদিকে মুসল্লিদের নামাজ পড়ার জন্য দরজার তৈরি আশ্রয়ার্থ টাওয়ারটি আছে। মসজিদের পশ্চিমে টাওয়ারের বিপরীতে নামাজঘর অবস্থিত। মসজিদটি মিং এবং ইউয়ান স্থাপত্য শৈলীর বৈশিষ্ট্যের আদলে নির্মিত এবং সামনের এবং পিছনের দুইভাগে বিভক্ত।  মসজিদটি সাংহাই মেট্রোর জুয়েইবাচি পার্ক স্টেশনের উত্তরে হেঁটে যাওয়া যাবে এমন দূরত্বে অবস্থিত।   চিত্রশালা    আরও দেখুন   চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ বিষয়শ্রেণী:১৪শ শতাব্দীর মসজিদ বিষয়শ্রেণী:১৩৯১-এ সম্পন্ন মসজিদ
লাতাকিয়া শিবির বা লাতাকিয়া ক্যাম্প (আরবি: مخيم اللاذقية) ভূমধ্যসাগরীয় উপকূলে লাতাকিয়ার পৌর সীমানার মধ্যে অবস্থিত একটি "বেসরকারি" ফিলিস্তিনি শরণার্থী শিবির। এটি ২,২০,০০০ বর্গ মিটার এলাকায় উপর ১৯৫৫-১৯৫৬ সালে প্রতিষ্ঠিত হয়। এখানের বেশিরভাগ উদ্বাস্তু জাফা শহর এবং উত্তর ফিলিস্তিনের গ্রামগুলি থেকে এসেছে। জুন ২০০২ পর্যন্ত, লাতাকিয়া ক্যাম্পে বসবাসকারী নিবন্ধিত শরণার্থীর সংখ্যা ছিল ৬৩৫৪ জন। অনেক শরণার্থী মাছ ধরে জীবন নির্বাহ করে। আবার কেহ বন্দরে নৈমিত্তিক শ্রমিক হিসেবে এবং মৌসুমি পর্যটন খাতে কাজ করে।  ইউনাইটেড নেশনস রিলিফ অ্যান্ড ওয়ার্কস এজেন্সি (ইউএনআরডব্লিউএ) আশ্রয়কেন্দ্র পুনর্বাসন এবং শিবিরের পয়ঃনিষ্কাশন ব্যবস্থা উন্নত করার জন্য কাজ করছে। শিবিরে চারটি বিদ্যালয় পরিচালনা করা হয় এবং ১৯৯৭ সালে জার্মানি সরকার অবদানের মাধ্যমে মহিলাদের জন্য একটি প্রোগ্রাম কেন্দ্র নির্মাণ হয় এবং ২০০১ সালে মার্কিন যুক্তরাষ্ট্র একটি নতুন স্কুল স্থাপন করে।   ২০১১ সালে সিরিয়ার সরকারি হামলা  ১৫ আগস্ট ২০১১ তারিখে, লাতাকিয়া অবরোধের সময় শিবিরটিতে সিরিয়ার সরকারি বাহিনী গোলা বর্ষণ করে, এতে বাসিন্দারা পালিয়ে যেতে বাধ্য হয়।   তথ্যসূত্র   বিষয়শ্রেণী:সিরিয়ায় ফিলিস্তিনি শরণার্থী শিবির
থ্যাংক গড () ২০২২ সালের একটি ভারতীয় হিন্দি ভাষার হাস্যরসাত্মক চলচ্চিত্র। এটি ইন্দ্র কুমার রচনা ও পরিচালনা করেছেন। এটি ২০০৯ সালের ডেনিশ চলচ্চিত্র সর্টে কুগলার এর অফিসিয়াল পুনর্নির্মাণ। টি-সিরিজ ও মারুতি ইন্টারন্যাশনাল প্রযোজনা করেছেন। কেন্দ্রীয় চরিত্রে অজয় দেবগন, সিদ্ধার্থ মালহোত্রা এবং রাকুল প্রীত সিং অভিনয় করেছেন।  চলচ্চিত্রটি ২৫ অক্টোবর ২০২২-এ দীপাবলি উৎসবের সময় প্রেক্ষাগৃহে মুক্তি পায়। এটি সমালোচকদের কাছ থেকে মিশ্র পর্যালোচনা পেয়েছে এবং এটি বক্স অফিস আয়ে বাণিজ্যিক ভাবে ব্যর্থ হয়।   অভিনয়ে   অজয় দেবগন সি.জি. (চিত্রগুপ্ত) চরিত্রে  সিদ্ধার্থ মালহোত্রা অয়ন কাপুরের চরিত্রে  রাকুল প্রীত সিং রুহি কাপুর চরিত্রে  পিহু কাপুরের চরিত্রে কিয়ারা খান্না  কিকু শারদা লিফটে মানুষ হিসেবে  সীমা পাহওয়া আয়ানের মায়ের চরিত্রে  কানওয়ালজিৎ সিং আয়ানের বাবার চরিত্রে  উর্মিল্লা কোঠারে আয়ানের বোনের চরিত্রে  সুমিত গুলাটি  YD (যমদূত) চরিত্রে মহেশ বলরাজ  সৌন্দর্য শর্মা তানিয়া চরিত্রে  নোরা ফাতেহি নিজেরই চরিত্রে (অতিথি শিল্পী)   নির্মাণ  চলচ্চিত্রটির আনুষ্ঠানিক ঘোষণা করা হয়েছিল ২০২১ সালের ১ জানুয়ারি। ২০২১ সালের ২১ জানুয়ারি মুম্বইয়ে প্রধান চিত্রগ্রহণ শুরু হয়। এটির চিত্রগ্রহণ ২০২২ সালের ১১ জানুয়ারি সমাপ্ত হয়।   সংগীত  গানগুলোর সুর করেছেন তানিষ্ক বাগচি, রোচক কোহলি এবং চামাথ সঙ্গীত। গানের কথা লিখেছেন মনোজ মুনতাশির, রশ্মি বিরাগ, সমীর, দুলান এআরএক্স এবং মেলো ডি। ছবির স্কোর করেছেন অমর মোহিলে। প্রথম গান "মানিকে" একই গায়ক ইয়োহানি গেয়েছেন " মানিকে মনে মনে " এর পুনর্নির্মাণ। +ট্র্যাক তালিকানা.শিরোনামগানের কথাসঙ্গীতগায়কদৈর্ঘ্য১."মানিক"রশ্মি বিরাগ, দুলান এআরএক্স, মেলো ডিতানিস্ক বাগচী, চামথ সঙ্গীতইয়োহানি, জুবিন নৌটিয়াল, সূর্য রগুনাথন৩:১৭২."হানিয়া ভে"রশ্মি বিরাগতানিস্ক বাগচীজুবিন নওটিয়াল৩:৩৭৩."দিল দে দিয়া"রশ্মি বিরাগরোচক কোহলিআনন্দ রাজ আনন্দ৪:৩৪৪."আল্লাহকে ধন্যবাদ - টাইটেল ট্র্যাক"মনোজ মুনতাশিররোচক কোহলিঅরিজিৎ সিং, একলব্য৪:০৬মোট দৈর্ঘ্য:১৫:৩৪   তথ্যসূত্র    বহিঃসংযোগ        বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:ইন্দ্র কুমার পরিচালিত চলচ্চিত্র বিষয়শ্রেণী:বিদেশী চলচ্চিত্রের ভারতীয় পুনর্নির্মাণ বিষয়শ্রেণী:জনপ্রিয় সংস্কৃতিতে যম
দ্য ডে অব দ্য ডলফিন (ইংরেজি: The Day of the Dolphin; বাংলা অনুবাদ: ডলফিনের দিন) হল মাইক নিকোল্‌স পরিচালিত মার্কিন কল্পবিজ্ঞান থ্রিলার চলচ্চিত্র। এই চলচ্চিত্রটি ফরাসি লেখক রবার্ট মের্ল রচিত উন আনিমা দ্যুয়ি দ্য হিজো উপন্যাস অবলম্বনে নির্মিত হয়েছে। চলচ্চিত্রটি নির্মাণে ব্যয় হয়েছে ৮.১ মিলিয়ন ডলার।   অভিনেতাবৃন্দ   জর্জ সি. স্কট  ট্রিশ ভ্যান ডেভার  পাওল সরভিনো  ফ্রিজ ওয়েভার  এডওয়ার্ড হারম্যান  লেসলী চার্লসন  জন ডেভিড কারসন  জন দিনার  সেভার্ন দারদেন  উইলিয়াম রোরিক  এলিজাবেথ উইলসন  ফিলিস ডাভিস   নির্মাণ  দ্য ডে অব দ্য ডলফিন চলচ্চিত্রটি নির্মিত হয়েছে হেলেন ওয়েভার কর্তৃক ইংরেজিতে অনুবাদকৃত বই দ্য ডে অব দ্য ডলফিন অবলম্বনে।The Bookshelf: Man Is About to Draft His Friend, The Dolphin Was Street Journal (1923-Current file) [New York, N,Y] 06 June 1969: 16. এই চলচ্চিত্রটির অধিকাংশ দৃশ্য ধারণ করা হয়েছে দ্য বাহামাস-এর আবাকো আইল্যান্ড-এ।   আরও দেখুন    তথ্যসূত্র   বহিঃসংযোগ          বিষয়শ্রেণী:১৯৭৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ডলফিন বিষয়ক চলচ্চিত্র বিষয়শ্রেণী:ফরাসি উপন্যাস অবলম্বনে চলচ্চিত্র বিষয়শ্রেণী:বিজ্ঞান কল্পকাহিনী উপন্যাস অবলম্বনে চলচ্চিত্র বিষয়শ্রেণী:মাইক নিকোল্‌স পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন বিজ্ঞান কল্পকাহিনী চলচ্চিত্র বিষয়শ্রেণী:মার্কিন রাজনৈতিক থ্রিলার চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র
অভিরাম করিমিয়া আলিম মাদ্রাসা রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।   ইতিহাস   মাদ্রাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদ্রাসা হিসাবে শুরু হয়েছিল। ১৯৭৬ সালে মাদ্রাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদ্রাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদ্রাসাটি দাখিল থেকে আলিম ক্লাসে উন্নতি হয়।   জমির পরিমাণ  মাদ্রাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে।   ভবনের বিবরণ  মাদ্রাসায় ৫টি ভবন আছে-   প্রশাসনিক ভবন -১টি  একাডেমিক ভবন -৪টি।   পোশাক   ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক।   ফলাফল   ২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে।  তথ্যসূত্র   বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার শিক্ষাপ্রতিষ্ঠান বিষয়শ্রেণী:রংপুর জেলার আলিয়া মাদ্রাসা
রুবি বার্নহিল (জন্ম জুলাই ২০০৪) একজন ব্রিটিশ অভিনেত্রী। তিনি ২০১৬ সালে জনপ্রিয় মার্কিন চলচ্চিত্র পরিচালক  স্টিভেন স্পিলবার্গ এর পরিচালিত কল্পনাপ্রবণ অপ্রত্যাশিত ঘটনাসম্পন্ন চলচ্চিত্র দ্য বিএফজিতে মূল ভূমিকায় "সোফি" নামক চরিত্রে অভিনয় করেন। "How schoolgirl landed a giant role in Hollywood's BFG", telegraph.co.uk; accessed 25 November 2016.  প্রাথমিক জীবন বার্নহিলের জন্ম, ইংল্যান্ডের অমেট্রোপলিটন প্রদেশ চেশ্যায়ার এর ক্নাটসফোর্ড শহরে। তিনি চেশ্যায়ার-এ তার পিতা-মাতা এবং তার ছোট বোনের সাথে বসবাস করেন, এবং তিনি স্থানীয় কিশোর নাট্যশালার একজন সদস্য।  তার বাবা অভিনেতা পল বার্নহিল।   চলচ্চিত্র সমূহ  চলচ্চিত্র ২০১৬: দ্য বিএফজি এ সোফি চরিত্রে মনোনীত-তরুন ব্রিটিশের জন্য লন্ডন ফিল্ম ক্রিটিক্স সার্কেল অ্যাওয়ার্ড/বছরের সেরা আইরিশ অভিনয়মনোনীত-মূল ভূমিকায় সেরা অভিনয়কারী অভিনেত্রীর জন্য ইয়ং আর্টিস্ট অ্যাওয়ার্ডমনোনীত-তরুন অভিনেতা/ অভিনেত্রীর দ্বারা সেরা অভিনয়ের জন্য সেটার্ন অ্যাওয়ার্ড  ছোট পর্দায় ২০১৫–বর্তমান: ৪'ও ক্লক ক্লাব (ছোট পর্দার ধারাবাহিক, ৭টি পর্ব) "ইসোবেল" চরিত্রে  তথ্যসূত্র  বহিঃসংযোগ   রুবি বার্নহিলের জীবনী এবং চলচ্চিত্র সমূহ  বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:ব্রিটিশ শিশু অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ শিশু অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী
শালস্তম্ভ বংশ () সপ্তম শতকের মধ্যভাগে শালস্তম্ভ নামক রাজা প্রতিষ্ঠা করেন। তিনি তার রাজ্যের রাজধানী প্রাগজ্যোতিষপুর থেকে স্থানান্তর করে তেজপুরের নিকটবর্তী হারেপেশ্বর নামক স্থানে স্থাপন করেন। এই বংশের রাজার ৬৫০ খ্রিষ্টাব্দ থেকে ৯০০ খ্রিষ্টাব্দ পর্যন্ত রাজত্ব করেছিলেন। মুসলমানদের ম্মেচ্ছ বলা হয়েছে।।কিন্তু এই বংশের রাজারা নিজেদের ভগদত্ত বংশের বলে পরিচয় দিতেন । এই বংশের পতনের পর পালবংশকামরূপ রাজ্যে রাজত্ব করেন। আনন্দমঠ অনুযায়ী ও বিভিন্ন সাহিত‍্য অনুযায়ী ম্মেচ্ছ অস্পৃশ‍্য অভিশপ্ত পাপীদের বলে যেই মুসলমানদের হিন্দুরা বলে।  তথ্যসূত্র  বিষয়শ্রেণী:ভারতের রাজবংশ
হেজাজ রেলওয়ে () ছিল দামেস্ক থেকে মদিনা পর্যন্ত বিস্তৃত একটি ন্যারো গেজ রেলপথ। এটি হেজাজ অঞ্চলের মধ্য দিয়ে অগ্রসর হয়। এছাড়াও হাইফার দিকে এর একটি শাখা ছিল। হেজাজ রেলওয়ে ছিল উসমানীয় রেলওয়ে নেটওয়ার্কের একটি অংশ। ইস্তানবুল থেকে দামেস্ক হয়ে মক্কা পর্যন্ত পৌছানোর জন্য এর নির্মাণ করা হয়। প্রথম বিশ্বযুদ্ধ শুরু হওয়ার কারণে মদিনার বেশি এর নির্মাণ সম্ভব হয়নি।  এই রেলপথ নির্মাণের মূল উদ্দেশ্য ছিল উসমানীয় খিলাফতের রাজধানী কনস্টান্টিনোপল থেকে ইসলামের পবিত্রতম শহর মক্কা পর্যন্ত যোগাযোগ সহজ করা। এছাড়াও উসমানীয় সাম্রাজ্যের দূরবর্তী আরব প্রদেশের অর্থনৈতিক ও রাজনৈতিক অবস্থার উন্নয়ন ঘটানো এবং সামরিক বাহিনীর যোগাযোগ সহজ করা এর উদ্দেশ্য হিসেবে কাজ করে। তারপর প্রথম বিশ্বযুদ্ধ শুরু হলে আরব বিদ্রোহরা ব্রিটিশদের পক্ষ অবলম্বন করে উসমানীয় খেলাফতের বিরুদ্ধে বিদ্রোহ করে। যুদ্ধে রেলপথটি ধ্বংস হয়।   তথ্যসূত্র  আরও দেখুন    Judd, Brendon The Desert Railway: The New Zealand Railway Group in North Africa and the Middle East during the Second World War (2003, 2004 Auckland, Penguin)   বহিঃসংযোগ  Four podcasts about the Hejaz railway from BBC World service  pictures and report of travelogue in the Saudi Section of Hejaz railway  BBC: "A piece of railway history"  BBC: "Pilgrim railway back on track"  http://www.hejaz-railroad.info/Galerie.html  lots of pictures from the Hidjaz Railway stations from an 2008 trip across Syria  Extensive website on the Hejaz Railway   Yarmuk River railway bridges, 1933 aerial photographs. Aerial Photographic Archive for Archaeology in the Middle East / National Archives, London.  Hejaz Railway overlay on Google Maps  বিষয়শ্রেণী:উসমানীয় রেলওয়ে বিষয়শ্রেণী:আন্তর্জাতিক রেলপথ বিষয়শ্রেণী:হেজাজের ইতিহাস বিষয়শ্রেণী:মদিনা বিষয়শ্রেণী:ইসরায়েলের রেলপথ বিষয়শ্রেণী:জর্ডানের রেলপথ বিষয়শ্রেণী:সৌদি আরবের রেলপথ বিষয়শ্রেণী:সিরিয়ার রেলপথ
ফ্রেম|সাতটি রাজ্যের সময়রেখা এবং মানচিত্র।  গাঢ় সবুজ এবং গাঢ় লাল রঙের অংশ যথাক্রমে তাদের নির্মাণ এবং ধ্বংসের। পৃথিবীর সপ্তাশ্চর্য একটি জনপ্রিয় তালিকার নাম যাতে সমসাময়িক পৃথিবীর আশ্চর্যজনক মনুষ্য নির্মিত স্থাপনাসমূহের নাম স্থান পায়। এই স্থাপনাসমূহকে অবশ্যই হতে হয় ঐতিহাসিক ও ঐতিহ্যগত গুরুত্ব সম্পন্ন। প্রাচীনকালে হেলেনীয় সভ্যতার পর্যটকেরা প্রথম এ ধরনের তালিকা প্রকাশ করেছিল। সেই থেকে প্রতিটি যুগেই এই তালিকা প্রকাশিত হয়েছে। সর্বশেষে ২০০৭ সালের ৭ জুলাই তারিখে একটি তালিকা প্রকাশিত হয়।   প্রাচীন যুগ  right|thumb|300px|পৃথিবীর সপ্তাশ্চর্য (বাম থেকে ডানে এবং উপর থেকে নিচে): গিজার পিরামিড, ব্যাবিলনের শূন্য উদ্যান, আর্টেমিসের মন্দির, অলিম্পিয়ার জিউসের মূর্তি, রোডস এর মূর্তি, আলেকজান্দ্রিয়ার বাতিঘর, হ্যালিকারণেসাসের সমাধি মন্দির।  গিজার মহা পিরামিড  ব্যাবিলনের শূন্য উদ্যান  আর্টেমিসের মন্দির  অলিম্পিয়ার জিউসের মূর্তি  রোডস এর মূর্তি  আলেকজান্দ্রিয়ার বাতিঘর  হ্যালিকারণেসাসের সমাধি মন্দির   মধ্য যুগ   আগ্রার তাজমহল  আলেকজান্দ্রিয়ার ভূগর্ভস্থ সমাধি   রোমের কলোসিয়াম  নানকিনের চিনামাটির মিনার  সেন্ট সোফিয়ার মসজিদ   বর্তমান যুগ   নতুন সপ্তাশ্চর্য   আশ্চর্য নির্মাণের সময়কাল  নির্মাতা  চীনের প্রাচীর খ্রিস্টপূর্ব ৫ম - ১৬শ শতাব্দী চীন পেত্রা অজানা জর্ডান ক্রাইস্ট দ্য রিডিমার অক্টোবর ১২, ১৯৩১-এ উদ্বোধন হয় ব্রাজিল মাচু পিক্‌চু ১৪৫০ খ্রিষ্টাব্দ পেরু চিচেন ইৎসা ৬০০ খ্রিষ্টাব্দ মেক্সিকো কলোসিয়াম ৮০ খ্রিষ্টাব্দ ইতালি তাজ মহল ১৬৪৮ খ্রিষ্টাব্দ ভারত গিজার মহা পিরামিড (অনারারি ) ২৫৬০ খ্রিস্টপূর্বাব্দ মিশর কারকোরাম রাস্তা  ১৯৫৯ পাকিস্তান   তথ্যসূত্র   বিষয়শ্রেণী:ভবন ও স্থাপনাসমূহ বিষয়শ্রেণী:প্রাচীন ইতিহাস বিষয়শ্রেণী:সাংস্কৃতিক তালিকা বিষয়শ্রেণী:প্রাক্তন ভবন ও স্থাপনা বিষয়শ্রেণী:প্রাচীন প্রযুক্তি বিষয়শ্রেণী:নির্মাণের ইতিহাস বিষয়শ্রেণী:প্রাচীন বিশ্বের সপ্তাশ্চর্য
স্নায়ুচিকিৎসাবিজ্ঞান () হল চিকিৎসাবিজ্ঞানের একটি শাখা যেখানে স্নায়ুতন্ত্রের বিভিন্ন সমস্যা, বৈকল্য বা রোগ নিয়ে অধ্যয়ন করা হয়। এই শাস্ত্রে কেন্দ্রীয় ও প্রান্তীয় স্নায়ুতন্ত্র, সেগুলির উপবিভাগগুলি (স্বয়ংক্রিয় ও কায়িক স্নায়ুতন্ত্র) এবং এগুলির সাথে সংশ্লিষ্ট আবরণী, রক্তবাহ ও কার্যসম্পাদক কলা যেমন পেশীর সব ধরনের চিকিৎসনীয় অবস্থা বা রোগনির্ণয় সম্পর্কিত বিষয়গুলি অধ্যয়ন করা হয়। স্নায়ুচিকিৎসার চর্চা বহুলাংশে স্নায়ুবিজ্ঞান শাস্ত্রটির উপরে নির্ভরশীল, যাতে স্নায়ুতন্ত্রের বৈজ্ঞানিক অধ্যয়ন করা হয়।  একজন স্নায়ুচিকিৎসক বা স্নায়ুচিকিৎসাবিদ এমন একজন চিকিৎসক যিনি স্নায়ুচিকিৎসাবিজ্ঞান বিষয়ে বিশেষায়িত উচ্চশিক্ষা লাভ করেছেন এবং যিনি স্নায়বিক বৈকল্য ও রোগগুলি তদন্ত করা, নির্ণয় করা ও এগুলির চিকিৎসা করার ব্যাপারে বিশেষ প্রশিক্ষণ লাভ করেছেন। স্নায়ুচিকিৎসাবিদেরা পক্ষাঘাত, মৃগীরোগ বা খিঁচুনি, নড়ন বা চলন রোগ যেমন পার্কিনসনের রোগ, স্বতঃঅনাক্রম্য স্নায়বিক বৈকল্য যেমন বহুগুণিতক কঠিনীভবন, মাথাব্যথামূলক রোগ যেমন মাইগ্রেন এবং চিত্তভ্রংশ যেমন আলৎসহাইমারের রোগসহ আরও বহু বিভিন্ন রোগের চিকিৎসা করে থাকেন। অধিকন্তু তাঁরা রোগীভিত্তিক গবেষণা, রোগীভিত্তিক পরীক্ষণ এবং মৌলিক বা অনুবাদমূলক গবেষণায় জড়িত থাকতে পারেন। স্নায়ুচিকিৎসাবিজ্ঞান কোনও শল্যশাস্ত্র নয়, স্নায়ুবিষয়ক বিশেষ শল্যচিকিৎসা শাস্ত্রটির নাম স্নায়ুশল্যবিজ্ঞান।  তথ্যসূত্র  বিষয়শ্রেণী:স্নায়ুচিকিৎসাবিজ্ঞান
থাম্ব|বৈজ্ঞানিক পদ্ধতি অনুমান, ভবিষ্যদ্বাণী, পরীক্ষা এবং অনুসন্ধানের একটি অবিচ্ছিন্ন চক্র। ছদ্মবিজ্ঞান বা অপবিজ্ঞান বা সিউডোসায়েন্স () একটি দাবি, বিশ্বাস বা অনুশীলন যা বিজ্ঞান হিসাবে উপস্থাপিত হয়, কিন্তু বৈজ্ঞানিক পদ্ধতি অনুসরণ করে না। যদি গবেষণার কোনও বিষয়কে বৈজ্ঞানিক পদ্ধতির মানদণ্ড অনুসারে উপস্থাপন করা হয় তবে এটি এই মানদণ্ডগুলি অনুসরণ করে না। ছদ্মবিজ্ঞান প্রায়ই পরস্পরবিরোধী, অতিরঞ্জিত বা মিথ্যা দাবি দ্বারা চিহ্নিত করা হয়; খণ্ডনের কঠোর প্রচেষ্টার পরিবর্তে নিশ্চিতকরণ পক্ষপাতের উপর নির্ভরতা; অন্যান্য বিশেষজ্ঞদের দ্বারা মূল্যায়নের জন্য উন্মুক্ততার অভাব; অনুমান বিকাশ করার সময় পদ্ধতিগত অনুশীলনের অনুপস্থিতি; এবং ছদ্মবৈজ্ঞানিক অনুমানগুলি পরীক্ষামূলকভাবে অসম্মানিত হওয়ার পরে দীর্ঘকাল ধরে অবিরত আনুগত্য হয়ে থাকে। ছদ্মবিজ্ঞান ক্ষতিকারক হতে পারে যেমন: অ্যান্টি-ভ্যাকসিনকর্মীরা ছব্দবৈজ্ঞানিক গবেষণা উপস্থাপন করে, যা ভ্যাকসিনগুলির সুরক্ষাকে অন্যায়ভাবে প্রশ্নবিদ্ধ করে। কোনও প্রামান ছাড়াই হোমিওপ্যাথি চিকিৎসাকে মারাত্মক রোগের চিকিৎসা হিসাবে প্রচার করা ইত্যাদি।  ছদ্মবিজ্ঞান শব্দটি অবমাননাকর হিসাবেও বিবেচিত হয়, কারণ এটি দাবী করে যে কোনও কিছুকে বিজ্ঞান হিসাবে ভুল উপস্থাপন বা ভুল উপস্থাপন করা হচ্ছে। সুতরাং, যাদের ছদ্মবিজ্ঞানের প্রচার বা সমর্থক হিসাবে দেখানো হয় তারা এইটির বিরোধিতা করেন    তথ্যসূত্র     বিষয়শ্রেণী:সবিচার চিন্তনের প্রতিবন্ধকতা বিষয়শ্রেণী:প্রান্তিক তত্ত্ব বিষয়শ্রেণী:ছলনা